Suvestinė redakcija nuo 2023-09-23 iki 2024-01-30

Įsakymas paskelbtas: TAR 2020-12-25, i. k. 2020-28474

Nauja redakcija nuo 2023-09-23:

Nr. V-1027, 2023-09-22, paskelbta TAR 2023-09-22, i. k. 2023-18619

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL GYVENTOJŲ SKIEPIJIMO COVID-19 LIGOS (KORONAVIRUSO INFEKCIJOS) VAKCINA ORGANIZAVIMO TVARKOS APRAŠO PATVIRTINIMO

2020 m. gruodžio 23 d. Nr. V-2997
Vilnius

Vadovaudamasis Lietuvos Respublikos žmonių užkrečiamųjų ligų profilaktikos ir kontrolės įstatymo 11 straipsnio 4 dalimi, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu ir 10 straipsnio 6 punktu:

1. Tvirtinu Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašą (pridedama).

2. Pavedu:

2.1. Sveikatos apsaugos ministerijos Ekstremalių sveikatai situacijų centrui:

2.1.1. vykdyti iki 2022 m. gegužės 1 d. pasirašytas sutartis su COVID-19 ligos (koronaviruso infekcijos) vakcinų (toliau – COVID-19 vakcina) gamintojais, užtikrinti COVID-19 vakcinų laikymą (saugojimą) ir tiekimą asmens sveikatos priežiūros įstaigoms (toliau – ASPĮ) šiuo įsakymu patvirtinto Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo (toliau – aprašas) nustatyta tvarka;

2.1.2. pagal Valstybės duomenų valdysenos informacinėje sistemoje (toliau – VDV IS) ASPĮ pateiktus COVID-19 vakcinų poreikius aprašo nustatyta tvarka tiekti ASPĮ COVID-19 vakcinas ir COVID-19 vakcinų pakuotės lapelius lietuvių kalba;

2.2. Valstybinei vaistų kontrolės tarnybai prie Lietuvos Respublikos sveikatos apsaugos ministerijos:

2.2.1 savo interneto svetainėje www.vvkt.lt paskelbti COVID-19 vakcinos charakteristikų santrauką ir pakuotės lapelį lietuvių ir anglų kalbomis ir nuorodą į Sąjungos vaistinių preparatų registrą bei pagal kompetenciją teikti informaciją apie COVID-19 vakcinas sveikatos priežiūros specialistams paprašius;

2.2.2 ne rečiau kaip kartą per ketvirtį įvertinti ir apibendrinti pateiktus sveikatos priežiūros ar farmacijos specialistų pranešimus apie įtariamą nepageidaujamą reakciją (ĮNR) ir pacientų pranešimus apie įtariamą nepageidaujamą reakciją (ĮNR) į COVID-19 vakcinas ir duomenis skelbti Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainėje;

2.3. Nacionaliniam visuomenės sveikatos centrui prie Sveikatos apsaugos ministerijos atlikti veiksmus, skirtus vakcinacijai nuo COVID-19 ligos (ypač skiepijimui gripo ir COVID-19 vakcinomis vieno vizito asmens sveikatos priežiūros įstaigoje metu) skatinti, apraše nurodytų rizikos grupių skiepijimo aprėptims didinti;

3. N u s t a t a u, kad Sveikatos apsaugos ministerija, siekdama užtikrinti sklandų vakcinacijos nuo COVID-19 ligos (koronaviruso infekcijos) procesą, duomenimis grįstų sprendimų, susijusių su vakcinacija nuo COVID-19 ligos (koronaviruso infekcijos), priėmimą bei valstybės ekonominės ir socialinės raidos stebėsenos ir analizės vakcinacijos lygio ir efektyvumo srityse atlikimą, siekiant užtikrinti visuomenės saugumą bei atsparumą šiai ligai, kreipiasi į Valstybės duomenų agentūrą, prašydama pateikti VDV IS duomenis, reikalingus atlikti:

3.1. gautų, paskirstytų ir sunaudotų COVID-19 vakcinų stebėseną ir analizę;

3.2. nepanaudotų ir utilizuotų (sunaikintų) COVID-19 vakcinų stebėseną ir analizę;

3.3. gautų, paskirstytų ir sunaudotų priemonių, reikalingų vakcinacijai nuo COVID-19 ligos (koronaviruso infekcijos), stebėseną ir analizę;

3.4. saugojamų COVID-19 vakcinų stebėseną bei analizę;

3.5. asmenų skiepijimosi nuo gripo ir COVID-19 ligos (koronaviruso infekcijos) aktyvumo stebėseną ir analizę.

Sveikatos apsaugos ministras	Arūnas Dulkys

PATVIRTINTA

Lietuvos Respublikos sveikatos apsaugos ministro

2020 m. gruodžio 23 d. įsakymu Nr. V-2997

(Lietuvos Respublikos sveikatos apsaugos ministro

2023 m. rugsėjo 22 d. įsakymo Nr. V-1027

redakcija)

GYVENTOJŲ SKIEPIJIMO COVID-19 LIGOS (KORONAVIRUSO INFEKCIJOS) VAKCINA ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašas (toliau – Aprašas) nustato skiepijimo COVID-19 ligos (koronaviruso infekcijos) (toliau – COVID-19 liga) vakcina – Comirnaty ir Comirnaty XBB.1.5 (toliau – atnaujinta COVID-19 vakcina) (toliau kartu – COVID-19 vakcina) paslaugų (toliau – skiepijimo paslauga) organizavimo ir teikimo tvarką ir skiepijimo paslaugos apmokėjimo tvarką.

2. Apraše vartojamos sąvokos ir jų apibrėžtys:

2.1. Skiepijanti ASPĮ – skiepijimo paslaugas teikianti asmens sveikatos priežiūros įstaiga (toliau – ASPĮ), turinti asmens sveikatos priežiūros veiklos licenciją, suteikiančią teisę teikti asmens sveikatos priežiūros paslaugas, kurių metu gali būti atliekama imunoprofilaktika.

2.2. Tikslinė grupė – Lietuvos Respublikos piliečiai, asmenys, turintys teisę į asmens sveikatos priežiūros paslaugas, apmokamas Privalomojo sveikatos draudimo fondo biudžeto ar valstybės biudžeto lėšomis (tarp jų užsieniečiai, pasitraukę iš Ukrainos dėl Rusijos Federacijos karinių veiksmų Ukrainoje), Europos Sąjungos valstybių narių ar Europos laisvosios prekybos asociacijos valstybių narių piliečiai ir jų šeimos nariai, atvykę gyventi į Lietuvos Respubliką ilgiau kaip 3 mėnesiams per pusę metų ir Lietuvos Respublikos įstatymo „Dėl užsieniečių teisinės padėties“ nustatyta tvarka įgiję teisę gyventi Lietuvos Respublikoje, užsienio valstybių piliečiai ir asmenys be pilietybės, kuriems Lietuvos Respublikos įstatymo „Dėl užsieniečių teisinės padėties“ nustatyta tvarka yra išduotas dokumentas, suteikiantis teisę gyventi Lietuvos Respublikoje, atvykę gyventi į Lietuvos Respubliką, asmenys, kuriems išduota nacionalinė viza, Lietuvoje akredituoti ir reziduojantys asmenys, bei kiti asmenys, kurie Lietuvos Respublikos Vyriausybės sprendimu turi būti skiepijami COVID-19 vakcina Apraše nustatyta tvarka.

2.3. Kitos Apraše vartojamos sąvokos suprantamos taip, kaip jos apibrėžtos Užsienio valstybių diplomatinių atstovybių, konsulinių įstaigų, tarptautinių organizacijų atstovybių, Europos Sąjungos įstaigų ir kitų atstovybių narių akreditavimo Lietuvos Respublikoje nuostatuose, patvirtintuose Lietuvos Respublikos Vyriausybės 1998 m. sausio 6 d. nutarimu Nr. 4 „Dėl Užsienio valstybių diplomatinių atstovybių, konsulinių įstaigų, tarptautinių organizacijų atstovybių, Europos Sąjungos įstaigų ir kitų atstovybių narių akreditavimo Lietuvos Respublikoje nuostatų patvirtinimo“, ir kituose asmens sveikatos priežiūros paslaugų teikimą reglamentuojančiuose teisės aktuose.

3. Aprašas keičiamas atsiradus naujų įrodymais pagrįstos medicinos žinių, tarptautinių organizacijų rekomendacijų, COVID-19 vakcinų gamintojų informacijos apie COVID-19 vakciną ir COVID-19 ligos eigą.

II SKYRIUS

SKIEPIJIMO COVID-19 VAKCINA ORGANIZAVIMO TVARKA

4. Skiepijančios ASPĮ atsakingas darbuotojas į Valstybės duomenų valdysenos informacinę sistemą (toliau – VDV IS) iki kiekvieno antradienio darbo dienos pabaigos pateikia savo ASPĮ COVID-19 vakcinų poreikį (dozių skaičių) artėjančiai savaitei. Rekomenduojama skiepijančioms ASPĮ užsakyti COVID-19 vakcinų kiekį, atitinkantį ne mažiau kaip 50 proc. užsakyto sezoninio gripo vakcinų kiekio.

5. Sveikatos apsaugos ministerijos Ekstremalių sveikatai situacijų centro (toliau – ESSC) darbuotojas per 24 val. nuo Aprašo 4 punkte nurodyto termino pabaigos VDV IS tvirtina skiepijančių ASPĮ pateiktus COVID-19 vakcinų poreikius.

6. ESSC kiekvieną savaitę skiepijančioms ASPĮ tiekia COVID-19 vakcinas pagal VDV IS patvirtintus COVID-19 vakcinų kiekius.

7. Kartu su kiekviena COVID-19 vakcinos siunta skiepijančioms ASPĮ pateikiamas COVID-19 vakcinos registracijos metu patvirtintų pakuotės lapelių lietuvių kalba skaičius, lygus tiekiamų COVID-19 vakcinų vidinių pakuočių skaičiui, bei interneto svetainės, kurioje galima rasti Europos Komisijos patvirtinto pakuotės lapelio informaciją ir COVID-19 vakcinos charakteristikų santrauką, adresas.

8. Asmenų registracija skiepijimo paslaugoms gauti vykdoma naudojant Ekstremalių situacijų valdymo informacinę sistemą (toliau – ESVIS) ESSC direktoriaus tvirtinamų ESVIS nuostatų ir kitų teisės aktų, reguliuojančių registraciją skiepijimo paslaugoms gauti, nustatyta tvarka. Esant ESVIS veiklos sutrikimams, dėl kurių negali būti vykdoma registracija skiepijimo paslaugoms gauti, registracijai skiepijimo paslaugoms gauti naudojama Išankstinė pacientų registracijos informacinė sistema mutatis mutandis Pacientų registravimo asmens sveikatos priežiūros paslaugoms gauti tvarkos aprašo, patvirtinto Lietuvos Respublikos sveikatos apsaugos ministro 2018 m. liepos 16 d. įsakymu Nr. V-812 „Dėl Pacientų registravimo asmens sveikatos priežiūros paslaugoms gauti tvarkos aprašo patvirtinimo“ nustatyta tvarka.

9. Asmenys gali registruotis patys per ESVIS arba tiesiogiai kreipdamiesi į skiepijančią ASPĮ, kur juos per ESVIS užregistruoja ASPĮ darbuotojai. Tikslinei grupei priklausantys užsieniečiai, kuriems Lietuvos Respublikos gyventojų registro įstatymo nustatyta tvarka nesuteiktas asmens kodas, išskyrus Lietuvoje akredituotus ir reziduojančius asmenis, turi kreiptis tiesiogiai į skiepijančią ASPĮ.

10. Skiepijanti ASPĮ užtikrina Aprašo 19 punkte nurodytoms rizikos grupėms priklausančių asmenų vakcinaciją sezoninio gripo ir COVID-19 vakcinomis vieno vizito skiepijančioje ASPĮ metu bei sudaro galimybę ir kitiems gyventojams pasiskiepyti sezonine gripo ir COVID-19 vakcinomis vieno vizito metu.

III SKYRIUS

SKIEPIJIMO PASLAUGŲ TEIKIMO TVARKA

11. Skiepijanti ASPĮ skiepijimo paslaugas gali teikti ASPĮ patalpose ir kitose vietose (pvz., darbovietėse, socialinių paslaugų įstaigose, asmenų namuose ar laikinai įrengtose skiepijimo vietose). Skiepijant ne ASPĮ patalpose turi būti laikomasi teisės aktuose, reguliuojančiuose infekcijų kontrolę, nustatytų reikalavimų ir pildomi medicinos dokumentai Aprašo 20.4 papunktyje nustatyta tvarka.

12. Skiepijimo paslaugą skiria ir teikia asmens sveikatos priežiūros specialistai, nurodyti Imunoprofilaktikos organizavimo ir atlikimo tvarkos aprašo, patvirtinto Lietuvos Respublikos sveikatos apsaugos ministro 2002 m. rugsėjo 23 d. įsakymu Nr. 468 „Dėl Imunoprofilaktikos organizavimo ir atlikimo tvarkos aprašo patvirtinimo“ (toliau – Imunoprofilaktikos aprašas), 7 punkte.

13. Dėl skiepijimo paslaugos skyrimo vaikams rekomenduojama konsultuotis su vaikų ligų ar šeimos gydytoju. Dėl skiepijimo paslaugos skyrimo asmenims, kuriems taikomas sisteminis imunosupresinis gydymas ar yra nustatytas imunodeficitinis sutrikimas, asmenims, kuriems po vakcinacijos nuo COVID-19 ligos pasireiškė sunkios nepageidaujamos reakcijos, rekomenduojama konsultuotis su šeimos gydytoju ar gydytoju specialistu.

14. Skiepijimo paslaugos teikiamos vadovaujantis:

14.1. Imunoprofilaktikos aprašo 11.1 ir 11.2 papunkčiais;

14.2. COVID-19 vakcinos registracijos metu patvirtinta COVID-19 vakcinos charakteristikų santrauka;

14.3. įrodymais pagrįstos medicinos žiniomis apie imunoprofilaktikos taikymą COVID-19 ligai valdyti.

15. 6 mėn. – 4 m. amžiaus vaikai skiepijami Comirnaty vakcina. Skiepijama pagal pirminę schemą, numatytą COVID-19 vakcinos charakteristikų santraukoje ir vadovaujantis šiomis nuostatomis:

15.1. antra Comirnaty vakcinos dozė anksčiau, nei nurodyta jos charakteristikų santraukoje, negali būti skiepijama. Jei skiepijimas antra arba trečia Comirnaty vakcinos doze negali būti atliktas šios vakcinos charakteristikų santraukoje nurodytoje skiepijimo schemoje nurodytu laiku, vaikui atitinkamai antra arba trečia dozė skiepijama įmanomu artimiausiu laiku (Comirnaty vakcinos charakteristikų santraukoje nurodyta skiepijimo schema nepradedama iš naujo, nepriklausomai nuo to, kiek laiko praėjo nuo skiepijimo ankstesne doze);

15.2. jei Comirnaty vakcina neskiepytam 6 mėn. – 4 m. amžiaus vaikui ar vaikui, kuriam po skiepijimo pirma Comirnaty vakcinos doze, vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu, buvo nustatyta COVID-19 liga, šie vaikai skiepijami ne anksčiau kaip po 150 dienų nuo COVID-19 ligos diagnozės patvirtinimo viena Comirnaty vakcinos doze, išskyrus šiuos atvejus, kai skiepijama dviem dozėmis:

15.2.1. gydytojo sprendimu vaikams, kuriems taikomas sisteminis imunosupresinis gydymas ar nustatytas imunodeficitinis sutrikimas;

15.2.2. esant objektyvioms aplinkybėms ir vaiko atstovams pageidaujant vaiko vakcinacijos pagal dviejų dozių vakcinavimo schemą;

15.3. COVID-19 liga (nustatyta vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu) persirgę 6 mėn. – 4 m. amžiaus vaikai vertinami kaip skiepyti pagal pilną schemą, kai yra paskiepyti bent viena Comirnaty vakcinos doze.

16. 5 m. amžiaus ir vyresni asmenys skiepijami atnaujinta COVID-19 vakcina. 5 m. amžiaus ir vyresniems asmenims skiriama viena atnaujintos COVID-19 vakcinos dozė, neatsižvelgiant į tai, ar anksčiau jis buvo skiepytas nuo COVID-19 ligos, ar ne, išskyrus išimtinius atvejus (nurodytus mutatis mutandis aprašo 15.2.1 ir 15.2.2 papunkčiuose ir kt.), kai gydytojo sprendimu neskiepyti asmenys skiepijami dviem atnaujintos COVID-19 vakcinos dozėmis.

17. 5 m. amžiaus ir vyresniems asmenims atnaujintos COVID-19 vakcinos dozė skiriama ne anksčiau kaip po 6 mėnesių nuo teigiamo SARS-CoV-2 PGR tyrimo arba greitojo SARS-CoV-2 antigeno testo rezultato gavimo dienos ar vėliausios vakcinacijos nuo COVID-19 ligos (koronaviruso infekcijos). Atnaujinta COVID-19 vakcina rekomenduojama pasiskiepyti prieš prasidedant gripo sezonui (iki 40-osios metų savaitės).

18. 5 m. amžiaus ir vyresni asmenys, skiepyti nuo COVID-19 ligos pagal pirminę schemą ar sustiprinančiosiomis dozėmis Apraše nenurodytomis COVID-19 ligos (koronaviruso infekcijos) vakcinomis, gali būti skiepijami atnaujintos COVID-19 vakcinos dozėmis Apraše nustatyta tvarka.

19. Skiepijimas COVID-19 vakcina (aprašo 15 ar 16 punkte nustatyta tvarka) labiausiai rekomenduojamas šioms rizikos grupėms:

19.1. 65 m. amžiaus ir vyresni asmenys;

19.2. asmenys, sergantys lėtinėmis ligomis nepriklausomai nuo jų amžiaus (taip pat ir vaikai nuo 5 m. amžiaus);

19.3. asmenys, kuriems teikiamos slaugos ir palaikomojo gydymo paslaugos, ir asmenys, gyvenantys stacionariose socialinės globos įstaigose (taip pat ir vaikų globos įstaigose);

19.4. asmens sveikatos priežiūros įstaigų darbuotojai;

19.5. nėščiosios (bet kuriuo nėštumo laikotarpiu).

20. Sveikatos priežiūros specialisto veiksmai, paskiepijus asmenį COVID-19 vakcina:

20.1. asmeniui pageidaujant, įteikia jam COVID-19 vakcinos pakuotės lapelį.

20.2. Jei 6 mėn. – 4 m. amžiaus vaikas skiepijamas pirmą arba antrą kartą, vaiko atstovams nurodomas antros arba trečios Comirnaty vakcinos dozės pagal jos charakteristikų santraukoje nurodytą skiepijimo schemą, laikas, išskyrus Aprašo 15.2 papunktyje nurodytu atveju, kai skiepijama viena arba dviem dozėmis, ir primena, kad skiepytis antra arba trečia doze pagal Comirnaty vakcinos charakteristikų santraukoje nurodytą skiepijimo schemą vaikas turi atvykti nurodytu laiku, o jei negali atvykti – apie tai nedelsdamas turi informuoti skiepijančią ASPĮ. Jei 6 mėn. – 4 m. amžiaus vaikas nėra užregistruotas (užsiregistravęs) skiepytis antra arba trečia Comirnaty vakcinos doze, vaiką registruoja sveikatos priežiūros specialistas ar kitas skiepijančios ASPĮ darbuotojas iškart po skiepijimo paslaugos suteikimo, išskyrus Aprašo 15.2 papunktyje nurodytu atveju, kai skiepijama viena arba dviem dozėmis;

20.3. jei 5 m. amžiaus ar vyresnis asmuo skiepijamas pirmą kartą ir gydytojo sprendimu jis turi būti skiepijamas dviem atnaujintos COVID-19 vakcinos dozėmis, asmeniui nurodomas antros atnaujintos COVID-19 vakcinos dozės skiepijimo laikas, ir primenama, kad skiepytis antra doze turi atvykti nurodytu laiku, o jei negali atvykti – apie tai nedelsdamas turi informuoti skiepijančią ASPĮ. Jei 5 m. amžiaus ar vyresnis asmuo nėra užregistruotas (užsiregistravęs) skiepytis antra atnaujintos COVID-19 vakcinos doze, asmenį registruoja sveikatos priežiūros specialistas ar kitas skiepijančios ASPĮ darbuotojas iškart po skiepijimo paslaugos suteikimo;

20.4. užpildo šiuos medicinos dokumentus:

20.4.1. ne vėliau kaip per 1 darbo dieną nuo skiepijimo dienos Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ nustatyta tvarka duomenis apie atliktą skiepijimą COVID-19 vakcina pateikia į Elektroninės sveikatos paslaugų ir bendradarbiavimo infrastruktūros informacinę sistemą (toliau – ESPBI IS), užpildydami elektroninį dokumentą E063 „Vakcinacijos įrašas“;

20.4.2. formą Nr. 064/a „Profilaktinių skiepijimų registravimo žurnalas“, patvirtintą Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“;

20.4.3. panaudotų COVID-19 vakcinų registracijos žurnalą arba duomenis apie panaudotas COVID-19 vakcinas įrašo į ASPĮ naudojamą vidinę informacinę sistemą ASPĮ nustatyta tvarka.

IV SKYRIUS

BAIGIAMOSIOS NUOSTATOS

21. Už privalomuoju sveikatos draudimu apdraustiems asmenims pagal Apraše nustatytus reikalavimus suteiktas skiepijimo COVID-19 ligos vakcina paslaugas skiepijančioms ASPĮ Privalomojo sveikatos draudimo fondo biudžeto lėšomis mokamas skatinamasis priedas, kurio dydis numatytas Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“. Už kitiems šiame punkte nenurodytiems asmenims suteiktas skiepijimo COVID-19 ligos vakcina paslaugas mokama 2022–2025 metų COVID-19 ligos (koronaviruso infekcijos) vakcinacijos ir gydymo programos, patvirtintos Lietuvos Respublikos sveikatos apsaugos ministro 2022 m. spalio 21 d. įsakymu Nr. V-1588 „Dėl 2022–2025 metų COVID-19 ligos (koronaviruso infekcijos) vakcinacijos ir gydymo programos patvirtinimo“, ir skiepijančios ASPĮ vadovo nustatyta tvarka.

22. Už COVID-19 vakcinas, įsigytas iki 2022 m. spalio 22 d., tikslinei grupei priklausantys asmenys nemoka. COVID-19 vakcinos, įsigytos nuo 2022 m. spalio 22 d., skiepijimui naudojamos Lietuvos Respublikos sveikatos apsaugos ministro 2022 m. spalio 21 d. įsakyme Nr. V-1588 „Dėl 2022–2025 metų COVID-19 ligos (koronaviruso infekcijos) vakcinacijos ir gydymo programos patvirtinimo“ nustatyta tvarka.

23. Asmeniui, siekiančiam gauti Europos Sąjungos skaitmeninį COVID-19 pažymėjimą, pageidaujant, skiepijančios ASPĮ darbuotojai į ESPBI IS įveda duomenis apie kitoje šalyje asmeniui atliktą skiepijimą COVID-19 vakcina, registruota Sąjungos vaistinių preparatų registre, ar persirgimą COVID-19 liga, vadovaudamiesi asmens pateiktu kitos šalies sveikatos priežiūros įstaigos jam išduotu dokumentu, patvirtinančiu paskiepijimą COVID-19 vakcina ar persirgimą COVID-19 liga. Pateiktuose dokumentuose, patvirtinančiuose paskiepijimą COVD-19 vakcina ar persirgimą COVID-19 liga, turi būti nurodyta COVID-19 vakcina, jos dozės eilės numeris, serijos numeris, skiepijimo data ir šalis, kurioje asmuo paskiepytas (jei asmuo paskiepytas COVID-19 vakcina) arba asmeniui atlikto tyrimo, kuriuo jam nustatyta COVID-19 liga, tipas, rezultatas ir data ir tyrimą atlikusi šalis (jei asmuo persirgo COVID-19 liga), taip pat turi būti nurodytas dokumentą išdavusios sveikatos priežiūros įstaigos pavadinimas, dokumento data. Dokumento kopija privalo būti patalpinta į ESPBI IS.

___________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-11, 2021-01-06, paskelbta TAR 2021-01-06, i. k. 2021-00182

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-71, 2021-01-12, paskelbta TAR 2021-01-12, i. k. 2021-00442

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

3.

Lietuvos Respublikos sveikatos apsaugos ministerija, Įsakymas

Nr. V-563, 2021-03-18, paskelbta TAR 2021-03-18, i. k. 2021-05510

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

4.

Lietuvos Respublikos sveikatos apsaugos ministerija, Įsakymas

Nr. V-736, 2021-04-07, paskelbta TAR 2021-04-08, i. k. 2021-07288

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

5.

Lietuvos Respublikos sveikatos apsaugos ministerija, Įsakymas

Nr. V-1111, 2021-05-17, paskelbta TAR 2021-05-17, i. k. 2021-10858

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

6.

Lietuvos Respublikos sveikatos apsaugos ministerija, Įsakymas

Nr. V-1400, 2021-06-16, paskelbta TAR 2021-06-16, i. k. 2021-13686

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

7.

Lietuvos Respublikos sveikatos apsaugos ministerija, Įsakymas

Nr. V-1493, 2021-06-29, paskelbta TAR 2021-06-29, i. k. 2021-14627

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

8.

Lietuvos Respublikos sveikatos apsaugos ministerija, Įsakymas

Nr. V-1664, 2021-07-14, paskelbta TAR 2021-07-14, i. k. 2021-15919

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

9.

Lietuvos Respublikos sveikatos apsaugos ministerija, Įsakymas

Nr. V-1802, 2021-08-04, paskelbta TAR 2021-08-04, i. k. 2021-17020

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

10.

Lietuvos Respublikos sveikatos apsaugos ministerija, Įsakymas

Nr. V-1998, 2021-09-06, paskelbta TAR 2021-09-06, i. k. 2021-18868

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

11.

Lietuvos Respublikos sveikatos apsaugos ministerija, Įsakymas

Nr. V-2162, 2021-09-27, paskelbta TAR 2021-09-27, i. k. 2021-20148

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

12.

Lietuvos Respublikos sveikatos apsaugos ministerija, Įsakymas

Nr. V-2267, 2021-10-08, paskelbta TAR 2021-10-08, i. k. 2021-21233

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

13.

Lietuvos Respublikos sveikatos apsaugos ministerija, Įsakymas

Nr. V-2335, 2021-10-18, paskelbta TAR 2021-10-18, i. k. 2021-21767

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

14.

Lietuvos Respublikos sveikatos apsaugos ministerija, Įsakymas

Nr. V-2594, 2021-11-16, paskelbta TAR 2021-11-16, i. k. 2021-23672

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

15.

Lietuvos Respublikos sveikatos apsaugos ministerija, Įsakymas

Nr. V-2683, 2021-11-26, paskelbta TAR 2021-11-26, i. k. 2021-24392

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

16.

Lietuvos Respublikos sveikatos apsaugos ministerija, Įsakymas

Nr. V-2840, 2021-12-14, paskelbta TAR 2021-12-16, i. k. 2021-25892

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

17.

Lietuvos Respublikos sveikatos apsaugos ministerija, Įsakymas

Nr. V-2900, 2021-12-21, paskelbta TAR 2021-12-21, i. k. 2021-26420

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

18.

Lietuvos Respublikos sveikatos apsaugos ministerija, Įsakymas

Nr. V-2, 2022-01-04, paskelbta TAR 2022-01-04, i. k. 2022-00069

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

19.

Lietuvos Respublikos sveikatos apsaugos ministerija, Įsakymas

Nr. V-206, 2022-01-31, paskelbta TAR 2022-01-31, i. k. 2022-01622

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

20.

Lietuvos Respublikos sveikatos apsaugos ministerija, Įsakymas

Nr. V-281, 2022-02-08, paskelbta TAR 2022-02-08, i. k. 2022-02239

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

21.

Lietuvos Respublikos sveikatos apsaugos ministerija, Įsakymas

Nr. V-448, 2022-03-01, paskelbta TAR 2022-03-01, i. k. 2022-04047

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

22.

Lietuvos Respublikos sveikatos apsaugos ministerija, Įsakymas

Nr. V-466, 2022-03-03, paskelbta TAR 2022-03-03, i. k. 2022-04320

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

23.

Lietuvos Respublikos sveikatos apsaugos ministerija, Įsakymas

Nr. V-864, 2022-04-29, paskelbta TAR 2022-04-29, i. k. 2022-08984

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

24.

Lietuvos Respublikos sveikatos apsaugos ministerija, Įsakymas

Nr. V-1010, 2022-05-27, paskelbta TAR 2022-05-30, i. k. 2022-11420

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

25.

Lietuvos Respublikos sveikatos apsaugos ministerija, Įsakymas

Nr. V-1044, 2022-06-03, paskelbta TAR 2022-06-03, i. k. 2022-12227

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

26.

Lietuvos Respublikos sveikatos apsaugos ministerija, Įsakymas

Nr. V-1164, 2022-06-28, paskelbta TAR 2022-06-28, i. k. 2022-13906

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

27.

Lietuvos Respublikos sveikatos apsaugos ministerija, Įsakymas

Nr. V-1245, 2022-07-19, paskelbta TAR 2022-07-19, i. k. 2022-15788

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

28.

Lietuvos Respublikos sveikatos apsaugos ministerija, Įsakymas

Nr. V-1366, 2022-08-16, paskelbta TAR 2022-08-16, i. k. 2022-17144

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

29.

Lietuvos Respublikos sveikatos apsaugos ministerija, Įsakymas

Nr. V-1525, 2022-10-04, paskelbta TAR 2022-10-04, i. k. 2022-20246

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

30.

Lietuvos Respublikos sveikatos apsaugos ministerija, Įsakymas

Nr. V-1716, 2022-11-21, paskelbta TAR 2022-11-21, i. k. 2022-23401

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

31.

Lietuvos Respublikos sveikatos apsaugos ministerija, Įsakymas

Nr. V-74, 2023-01-20, paskelbta TAR 2023-01-20, i. k. 2023-01063

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

32.

Lietuvos Respublikos sveikatos apsaugos ministerija, Įsakymas

Nr. V-464, 2023-04-18, paskelbta TAR 2023-04-18, i. k. 2023-07482

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

33.

Lietuvos Respublikos sveikatos apsaugos ministerija, Įsakymas

Nr. V-1027, 2023-09-22, paskelbta TAR 2023-09-22, i. k. 2023-18619

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo